са налични в достатъчни количества. Като се вземе предвид временната липса на различните качества на биологичния лецитин, необходими за биологичното производство на храни, следва да се предвидят разпоредби, които позволяват през преходен период от три години употребата в производството на биологични храни на лецитин, който не е получен от биологични суровини.
 (24)
 Въз основа на препоръките на експертната група по отношение на спомагателните вещества следва да бъдат разрешени оцетна киселина/оцет, тиамин хидрохлорид, диамониев фосфат, натриев карбонат и дървесни влакна. По отношение на натриевия карбонат, лимонената киселина, натриевия хидроксид, растителните масла, бентонита, пчелния восък и карнаубовия восък специфичните условия следва да бъдат изменени.
 (25)
 За спомагателните вещества, използвани в производство на дрожди, следва да се изисква нишестето от картофи и растителните масла да се използват само ако са получени в резултат на биологично производство, като се има предвид, че тези спомагателни вещества вече са на разположение в биологичната им форма в достатъчно количество и качество.
 (26)
 И на последно място — в приложения II, VI и VIII към Регламент (ЕО) No 889/2008 вече е безпредметно позоваването на регламента, с който продуктите или веществата са били разрешени.
 (27)
 Поради това Регламент (ЕО) No 889/2008 следва да бъде съответно изменен.
 (28)
 За да се предостави на операторите и надзорните и контролните органи достатъчно време, за да се адаптират към факта, че подробните правила за производство на морски водорасли се прилагат и за производството на микроводорасли, предназначени за по-нататъшна употреба като храна, изменението на член 6а от Регламент (ЕО) No 889/2008 следва да започне да се прилага 12 месеца след влизането в сила на настоящия регламент.
 (29)
 За да може да се осигурят непрекъснатост и удължаване на възможността за използване на ювенилни екземпляри, отгледани по небиологичен начин, и индивиди за разплод от неорганични люпилни басейни за двучерупчести, изменението на член 25д, параграф 3 и член 25о, параграф 1 от Регламент (ЕО) No 889/2008 следва да се прилага от 1 януари 2016 г. с обратна сила.
 (30)
 С цел да се даде възможност на операторите да се приспособят към промените, въведени по отношение на определени продукти и вещества за употреба в производството на преработени биологични храни, дрожди и продукти от дрожди, измененията на приложение VIII към Регламент (ЕО) No 889/2008 следва да започнат да се прилагат 6 месеца след влизането в сила на настоящия регламент.
 (31)
 Мерките, предвидени в настоящия регламент, са в съответствие със становището на Комитета по биологично производство,
 ПРИЕ НАСТОЯЩИЯ РЕГЛАМЕНТ:
 Член 1
 Изменение на Регламент (ЕО) No 889/2008
 Регламент (ЕО) No 889/2008 се изменя, както следва:
 1.
 Член 6а се заменя със следното:
 „Член 6а
 Обхват
 В настоящата глава се определят подробни правила за производство на морски водорасли.
 За целите на настоящата глава понятието „морски водорасли“ включва многоклетъчни морски водорасли, фитопланктон и микроводорасли.“
 2.
 В член 25д параграф 3 се заменя със следното:
 „3. Максималният процент на въведените в стопанството аквакултурни ювенилни екземпляри, отгледани по небиологичен начин, е 80 % до 31 декември 2011 г., 50 % до 31 декември 2014 г. и 0 % до 31 декември 2016 г.“
 3.
